2 Likronike 30 | Bibele e Inthaneteng | Phetolelo ea Lefatše le Lecha
2 Likronike 30:1-27
30 Ezekiase a romeletsa ho Baiseraele+ bohle le Bajuda, ’me a ngolla Efraime+ le Manase+ mangolo, hore ba tle ntlong ea Jehova+ Jerusalema ho tla tšoarela Jehova Molimo oa Iseraele paseka.+ 2 Leha ho le joalo, morena le likhosana+ tsa hae le phutheho+ eohle e Jerusalema ba etsa qeto e tiileng ea ho tšoara paseka ka khoeli ea bobeli;+ 3 etsoe ba ne ba sa khona ho e tšoara ka nako eo,+ hobane ka lehlakoreng le leng, ho ne ho se na baprista+ ba lekaneng ba ikhalalelitseng ’me ka lehlakoreng le leng, batho ba ne ba sa phuthehela Jerusalema. 4 Ntho eo e ne e nepahetse mahlong a morena le mahlong a phutheho eohle.+ 5 Kahoo ba etsa qeto ea ho fetisa mohoo+ ho pholletsa le Iseraele eohle, ho tloha Beerseba+ ho ea Dane,+ oa hore ba tl’o tšoarela Jehova Molimo oa Iseraele paseka Jerusalema; etsoe ba ne ba sa etsa seo+ e le letšoele ho ea ka se ngoliloeng.+ 6 Ka lebaka leo limathi+ tse nkileng mangolo a tsoang letsohong la morena le likhosana+ tsa hae tsa pholletsa le Iseraele eohle le Juda, esita le ho ea ka taelo ea morena, e reng: “Lōna bara ba Iseraele, khutlelang+ ho Jehova Molimo+ oa Abrahama, Isaka le Iseraele, e le hore a ka khutlela ho ba phonyohileng+ ba setseng ho lōna ba tsoang liatleng tsa marena a Assyria.+ 7 Le se ke la ba joaloka baholo-holo+ ba lōna le joaloka barab’abo lōna ba ileng ba etsa ka ho se tšepahale ho Jehova Molimo oa baholo-holo ba bona, hoo a ileng a ba etsa ntho e makalloang,+ feela joalokaha le bona. 8 Joale le se ke la satalatsa melala+ joalokaha baholo-holo ba lōna ba entse. Fang Jehova+ sebaka ’me le tle sehalalelong+ sa hae seo a se halalelitseng+ ho isa nakong e sa lekanyetsoang ’me le sebeletse+ Jehova Molimo oa lōna, e le hore bohale+ ba hae bo tukang bo ka tloha ho lōna. 9 Etsoe ha le khutlela+ ho Jehova, barab’abo lōna le bara ba lōna ba tla hauheloa+ ke ba ba tšoereng e le baholehuoa, ’me ba lumelloe ho khutlela naheng ena;+ etsoe Jehova Molimo oa lōna o mosa+ ebile o mohau,+ ’me a ke ke a reteletsa sefahleho hōle le lōna haeba le khutlela ho eena.”+ 10 Kahoo limathi+ tsa tsoela pele, tsa feta motseng o mong ho ea ho o mong ho pholletsa le naha ea Efraime+ le Manase, esita le ho ea Zabulone; empa ba ne ba li soma le ho li fetola litšeho ba sa khaotse.+ 11 Ke batho+ ba tsoang Ashere le Manase le Zabulone feela ba ileng ba ikokobetsa+ hoo ba ileng ba tla Jerusalema. 12 Letsoho la Molimo oa ’nete le ne le boetse le le ho Bajuda ho ba fa pelo+ e le ’ngoe hore ba phethe taelo+ ea morena le likhosana tabeng ea Jehova.+ 13 Ba bokana Jerusalema,+ e le batho ba bangata, hore ba tšoare mokete+ oa mahobe a sa lomosoang ka khoeli ea bobeli,+ e le phutheho e khōlō haholo. 14 Joale ba ema ’me ba tlosa lialetare+ tse neng li le Jerusalema, ’me ba tlosa lialetare+ tsohle tsa libano eaba ba li lahlela ka phuleng ea molapo o phoroselang ea Kidrone.+ 15 Ka mor’a moo ba hlaba phofu ea paseka+ ka letsatsi la leshome le metso e mene la khoeli ea bobeli; baprista le Balevi ba ne ba kokobelitsoe, hoo ba ileng ba ikhalaletsa+ ’me ba tlisa linyehelo tsa secheso ntlong ea Jehova. 16 Ba ’na ba ema+ sebakeng sa bona ho ea ka molao oa bona, ho ea ka molao oa Moshe monna oa Molimo oa ’nete, baprista+ ba ntse ba fafatsa mali ao ba a amohetseng matsohong a Balevi. 17 Etsoe ho ne ho e-na le ba bangata phuthehong ba neng ba sa ikhalaletsa; Balevi+ ba ne ba ikarabella ho hlabeng liphofu+ tsa paseka bakeng sa bohle ba neng ba sa hloeka, ho ba halaletsa ho Jehova. 18 Etsoe ho ne ho e-na le palo e khōlō ea batho, ba bangata ba tsoa Efraime+ le Manase,+ Isakare le Zabulone,+ ba neng ba sa itlhoekisa,+ etsoe ha baa ka ba ja paseka ho ea ka se ngoliloeng;+ empa Ezekiase a ba rapella,+ a re: “E se eka Jehova ea molemo+ a ka ela hloko 19 e mong le e mong ea lokisitseng pelo+ ea hae hore e batle Molimo oa ’nete, Jehova, Molimo oa baholo-holo ba hae, le hoja a sa hloekisoa bakeng sa se halalelang.”+ 20 Ka lebaka leo Jehova a mamela Ezekiase ’me a folisa batho.+ 21 Kahoo bara ba Iseraele ba ileng ba fumanoa Jerusalema ba tšoara mokete+ oa mahobe a sa lomosoang ka matsatsi a supileng ka thabo+ e khōlō; Balevi+ le baprista+ ba ne ba fana ka thoriso ho Jehova letsatsi le letsatsi ka liletsa tse nang le molumo o phahameng, ba fana ka thoriso ho Jehova.+ 22 Ho feta moo, Ezekiase a bua le lipelo+ tsa Balevi bohle ba neng ba etsa ka masene ho Jehova.+ Ba ja mokete o behiloeng ka matsatsi a supileng,+ ba ntse ba etsa mahlabelo+ a kopanetsoeng ’me ba ipolela+ ho Jehova Molimo oa baholo-holo ba bona. 23 Joale phutheho eohle ea etsa qeto+ ea ho o tšoara ka matsatsi a mang a supileng,+ kahoo ba o tšoara ka matsatsi a supileng ka thabo. 24 Etsoe Ezekiase morena oa Juda o ile a nehelana+ ka lipoho tse sekete le linku tse likete tse supileng bakeng sa phutheho, ’me likhosana+ tsa nehelana ka lipoho tse sekete le linku tse likete tse leshome bakeng sa phutheho; baprista+ ba ’na ba ikhalaletsa ba le bangata. 25 Phutheho eohle ea Juda+ le baprista le Balevi+ le phutheho eohle e neng e tsoa Iseraele+ le bajaki+ ba neng ba tsoa naheng ea Iseraele+ le ba lulang Juda ba tsoela pele ho thaba.+ 26 Ha e-ba le thabo e khōlō Jerusalema, etsoe ho tloha matsatsing a Solomone+ mora oa Davida morena oa Iseraele ha hoa ka ha e-ba le e kang ena Jerusalema.+ 27 Qetellong baprista, Balevi, ba ema ’me ba hlohonolofatsa+ batho; mantsoe a bona a mameloa, hoo thapelo ea bona e ileng ea fihla sebakeng sa hae sa bolulo se halalelang, maholimong.+
2 Likronike 30